આ ઉપરાંત અંકલેશ્વરના બોરભટ્ઠા બેટ ગામે રહેતા હસમુખભાઇ બુધાભાઇ તેમના પત્ની અને આઠ વર્ષના પુત્ર સાથે બાઇક પર ભરુચ નજીક આવેલા મકતમપુરામાં લગ્નપ્રસંગે જઇ રહ્યા હતા ત્યારે રાત્રીના સમયે જ્યોતીનગર ટર્નિંગ પાસે કોઇ અજાણ્યા વાહને બાઇકને અડફેટે લેતા થયેલા અકસ્માતમાં હસમુખભાઇ અને તેના પુત્ર પાર્થનું ઘટનાસ્થળે મોત થયું હતું. જ્યારે પત્નીને ગંભીર ઇજા પહોંચી હતી. પોલીસે આ અંગે ગુનો દાખલ કરી તપાસ હાથ ધરી છે.